เรื่องร้องเรียน (ถนน,ต้นไม้) วันที่ 2022-06-20 04:11:16 — แขวงโคกแฝด เขตหนองจอก กรุงเทพมหานคร
ขอเรียนแจ้งปัญหาด้านความปลอดภัยจากการดูแลสวนที่เกาะกลางถนนในถนนที่มีช่องทางสามช่องทาง ซึ่งส่งผลต่อความปลอดภัยของทั้งผู้ที่ปฏิบัติงานการดูแลสวนและยานพาหนะที่วิ่งในช่องทางขวาสุด ปัญหานี้ดิฉันพบที่
-ถนนเส้นตัดใหม่ศรีนครินทร์-ร่มเกล้า
-ฉลองกรุง ลาดกระบัง
-เชื่อมสัมพันธ์ หนองจอก

ดิฉันได้เคยรายงานปัญหาทีเส้นศรีนครินทร์-ร่มเกล้าแล้วซึ่งเป็นถนนที่มีสามช่องทางใหญ่และรถขับขี่ที่ช่องขวาสุดจะมีโอกาสพบกับกรวยสีส้มที่วางกั้นไว้เพื่อให้ผู้ปฏิบัติงานดูแลสวนทำงานได้อย่างปลอดภัย แต่อาจมิได้ป้องกันความปลอดภัยได้จริง

หากแต่การรายงานผลดังกล่าวพบว่า "ไม่เกี่ยวข้องกับทางเขต" ที่ได้แจ้งไป

อยากให้มีแนวทางการดูแลความปลอดภัยเรื่องนี้ค่ะ ดิฉันเห็นรถหลายคันที่ขับขี่ในช่องขวาสุดที้เปลี่ยนช่องทางกระทันเพราะพบกับกรวยส้มเหล่านี้  และผู้ที่ปฏิบัติงานดูแลสวนเองก็มีความเสี่ยงสูงมากๆ ต่อการประสบอุบัติเหตุ

หากความสวยงามของท้องถนนต้องแลกมาด้วยความปลอดภัยของประชาชน อยากให้พิจารณาถึงการลดจำนวนสวนเกาะกลางถนนลงและย้ายต้นไม้ไปที่สวนสาธารณะที่จะสร้างใหม่แทนค่ะ